क्या है कोटा स्टोन
900 कंटेनरहर महीने यूरोप के कई देशों में जा रहे हैं। कई होटल और उनके गार्डन में इनको लगा रखा है।
लंदन के म्यूजियम में लगा हुआ है कोटा स्टोन
25 देशों में ब्रांड बना कोटा स्टोन, हर साल 6 अरब रु. का एक्सपोर्ट
को टा स्टोन देश में ही नहीं, बल्कि विश्व में पहचान बना चुका है। कोटा से लगभग 25 से ज्यादा देशों में कोटा स्टोन सैंड स्टोन ब्रांड बन चुका है। इसमें यूके और यूएस भी शामिल हैं। कोटा स्टोन का प्रति वर्ष 6 अरब रुपए से ज्यादा का एक्सपोर्ट होता है। प्रतिवर्ष 25 हजार कंटेनर विदेशों में जा रहे हैं। इसमें लंदन, जर्मनी, आॅस्ट्रेलिया, कनाडा, कोरिया, दुबई, इजराइल, आयरलैंड चीन सहित अन्य देश शामिल हैं। अभी भी कोटा स्टोन इंड्रस्ट्रीज से 200 उद्यमी जुड़े हुए हैं और 5000 श्रमिक। कोटा स्टोन आजादी के पहले से निकल रहा है। पिछले 35 साल से यह एक्सपोर्ट हो रहा है।
कोटा स्टोन के खनन की सबसे पहले शुरुआत रामगंजमंडी इलाके से हुई। आजादी के पहले किरीट भाई ने इसकी इंड्रस्ट्रीज लगाई। उसके बाद से यह रामगंजमंडी में फलने-फूलने लगा। कोटा से भी लोग वहां जाकर काम करने लगे और धीरे-धीरे कोटा में इंडस्ट्रीज लगने लगी। 1960 के बाद कोटा में 50 से ज्यादा इंडस्ट्रीज लग चुकी थी।
एक्सपर्ट राजेंद्र जैन बताते हैं कि कोटा स्टोन रामगंजमंडी और झालावाड़ बेल्ट में ही निकलता है। कोटा संभाग में करीब 500 से ज्यादा फैक्ट्रियां हैं। अब पॉलिश वाला स्टोन बन रहा है। उनकी अलग-अलग साइज भी मिलती है। 1000 लोग सीधे तौर पर इससे जुड़े हुए हैं। 1975 से यह एक्सपोर्ट हो रहा है। हालांकि सैंड स्टोन आने के बाद कोटा स्टोन के एक्सपोर्ट में कमी आई है। कोटा स्टोन से जयपुर के लोग भी काफी जुड़े हुए हैं। वहीं दक्षिण भारत में कोटा स्टोन जा रहा है। वे भी विदेशों में इसकी सप्लाई कर रहे हैं। कोटा सैंड स्टोन की वजह से कोटा संभाग का अौद्योगिक क्षेत्र भी चल रहा है। इससे प्रत्यक्ष और अप्रत्यक्ष रूप से 15 से 20 हजार लोग जुड़े हुए हैं। कोटा स्टोन लाइट ग्रीन कलर में आता है और सैंड स्टोन के कई रंग हैं। कलर की वजह से ही उसका ज्यादा एक्सपोर्ट हो रहा है। सैंड स्टोन कोटा के अलावा बिजौलिया में भी निकलता है। उसके अलावा धौलपुर में भी इसकी कई माइंस हैं। रामगंजमंडी की एएसआई कंपनी और बूंदी सिलिका देश की सबसे बड़ी एक्सपोर्टर कंपनियां हैं। यहां से कई देशों में कोटा सैंड स्टोन भेजा रहा है। इनके पास कई कर्मचारी काम कर रहे हैं। हाड़ौती में करीब 300 से माइंस हैं और यहां 5000 से ज्यादा श्रमिक काम करते हैं।
kas_Deva awa_Deva bho_Deva hin_Deva hin_Deva hin_Deva hin_Deva